**แผนกลยุทธ์ ก.ล.ต. และโครงการสำคัญปี 2558 (ฉบับปรับปรุง)**

ก.ล.ต. ทบทวนแผนกลยุทธ์ปี 2558 โดยคำนึงถึงภาพรวมสภาพแวดล้อมที่มีผลต่อการพัฒนา

ตลาดทุนไทยประกอบด้วยแนวโน้มการเปลี่ยนแปลงของโลกทั้งในระยะสั้นและระยาว และนัยทางนโยบาย รวมทั้งตระหนักถึงความต้องการ โอกาส ปัญหาและอุปสรรคของภาคส่วนต่าง ๆ ในตลาดทุนไทย

แผนกลยุทธ์ปี 2558 มีเป้าหมายหลัก 3 ประการ ได้แก่

(1) มั่นคงและมีความสามารถในการฟื้นตัว (Integrity & resiliency) รักษาความน่าเชื่อถือและมั่นคงของตลาดทุนไทย คุ้มครองผู้ลงทุนได้อย่างมีประสิทธิภาพ และเป็นที่ยอมรับตามมาตรฐานสากล

(2) แข่งขันได้ (Competitiveness) สร้างสภาพแวดล้อมที่เอื้ออำนวยให้ตลาดทุนไทยและ  
ผู้ประกอบธุรกิจสามารถสร้างมูลค่าเพิ่ม เป็นที่น่าสนใจของผู้ลงทุนทั่วโลก ให้ภาคเศรษฐกิจของไทยสามารถใช้ตลาดทุนไทยเป็นแหล่งระดมทุนด้วยต้นทุนที่แข่งขันได้กับประเทศอื่น

(3) ครอบคลุมทุกภาคส่วน (Inclusiveness) ทำให้กิจการระดับต่าง ๆ มีโอกาสเข้าถึงตลาดทุน (market-based financing) ในรูปแบบที่เหมาะสม ตลาดทุนเป็นทางเลือกสำคัญในการระดมทุน และประชาชนมีช่องทางเข้าถึงการลงทุนในตลาดทุนที่ตอบสนองความจำเป็นในชีวิต เพื่อลดความเหลื่อมล้ำ

ในการเข้าถึงโอกาสทางธุรกิจและการหารายได้

แผนกลยุทธ์ ก.ล.ต. ปี 2558 ประกอบด้วยกลยุทธ์สำคัญ 6 ด้าน และโครงการสำคัญดังนี้

**กลยุทธ์ที่ 1 : ยกระดับและรักษามาตรฐานให้เป็นสากล**

**เป้าหมาย :** กฎเกณฑ์ทันสมัย เป็นที่ยอมรับ เทียบเคียงมาตรฐานสากล บริษัทจดทะเบียนมีคุณภาพและ

เติบโตอย่างยั่งยืน และระบบมีความมั่นคง รองรับความผันผวนได้ สามารถจัดการปัญหาได้

(ก) ยกระดับมาตรฐานการกำกับดูแลของ ก.ล.ต. ให้เป็นที่ยอมรับในระดับสากล   
จัดทำการประเมินตนเองด้านมาตรฐานการกำกับดูแลเทียบกับมาตรฐานของ International Organization

of Securities Commissions (IOSCO) ตาม IOSCO’s 2013 assessment methodology เพื่อเตรียมเข้ารับการประเมินในอนาคต และการปรับหลักเกณฑ์กำกับดูแลสำนักหักบัญชีและศูย์รับฝากหลักทรัพย์ให้เป็นไปตาม Principle of Financial Market Infrastructure (PFMI)

(ข) ดูแลความมั่นคงของระบบให้รองรับความผันผวนได้ พัฒนาหลักเกณฑ์การดำรงเงินกองทุนของบริษัทหลักทรัพย์ (บล.) และบริษัทหลักทรัพย์จัดการกองทุน (บลจ.) พัฒนาหลักเกณฑ์รักษาความมั่นคงปลอดภัยด้านเทคโนโลยีสารสนเทศของผู้ประกอบธุรกิจเพื่อป้องกันอาชญากรรมทางคอมพิวเตอร์ (cyber crime) และทบทวนแบบจำลองการตรวจสอบและระบุปัจจัยที่เหมาะสมสามารถรองรับความเสี่ยงต่อระบบ (systemic risk) และจัดทำแบบทดสอบภาวะวิกฤต (stress test) รวมทั้งติดตามดูผลที่เกิดขึ้นจริง เพื่อให้สามารถตรวจจับสัญญาณเรื่องความมั่นคงของระบบได้ก่อนเหตุการณ์จริงจะเกิดขึ้น

(ค) ดำเนินการตามแผนพัฒนาความยั่งยืน (SD roadmap) อย่างต่อเนื่อง เน้นเครื่องมือด้านวินัยของผู้ปฏิบัติเอง (self discipline) และวินัยของผู้มีส่วนร่วมในตลาด (market discipline) เพื่อเสริมการกำกับดูแลจากหน่วยงานตามกฎหมาย (regulatory discipline) ได้แก่ ด้านธรรมาภิบาล (CG in substance) เน้นบทบาทของกรรมการในการเป็นผู้นำและผลักดันเรื่องนี้อย่างจริงจัง โดยจัดทำคู่มือ/กิจกรรมเรื่องหน้าที่และบทบาทของกรรมการด้านความรับผิดชอลต่อสังคมและสิ่งแวดล้อม (CSR in process) จะพัฒนาหลักเกณฑ์การพัฒนาที่ยั่งยืน และจัดทำดัชนีด้านการเปิดเผยข้อมูลความยั่งยืน และด้านการต่อต้านการคอร์รัปชัน

โดยจัดทำและเปิดเผยผลการประเมินระดับการพัฒนาด้านการป้องกันการมีส่วนร่วมเกี่ยวข้องกับ

คอร์รัปชันสำหรับบริษัทจดทะเบียน และส่งเสริมให้ผู้ลงทุนสถาบันใช้ประโยชน์ข้อมูลดังกล่าว

**กลยุทธ์ที่ 2 : ป้องปราม ตรวจจับการกระทำผิดและเพิ่มประสิทธิภาพการบังคับใช้กฎหมาย**

**เป้าหมาย** : ตลาดทุนมีประสิทธิภาพ โปร่งใส และเป็นธรรม ผู้ที่เกี่ยวข้องในตลาดทุนปฏิบัติหน้าที่

ด้วยความรับผิดชอบ ให้บริการที่มีคุณภาพ ปฏิบัติตามกฎเกณฑ์ รวมถึง การตรวจจับการกระทำผิด

การบังคับใช้กฎหมายและดำเนินคดีเป็นไปได้อย่างรวดเร็ว และลงโทษได้อย่างเหมาะสม

(ก) ติดตาม ป้องปรามการกระทำผิดได้ทันท่วงที ติดตามตรวจสอบคุณภาพของผู้ร่วมตลาด

ให้ปฏิบัติตามกฎเกณฑ์อย่างครบถ้วนในเวลาที่เหมาะสม และมีมาตรการรวมทั้งปรับปรุงหลักเกณฑ์

เพื่อป้องกันการกระทำผิด ทั้งด้านบริษัทจดทะเบียน ธุรกิจหลักทรัพย์ และการซื้อขายหลักทรัพย์ ตลอดจนศึกษากระบวนการที่เป็นจุดเปราะบางของโครงสร้างตลาดที่เอื้อต่อการกระทำผิดอย่างครบวงจรตั้งแต่

การรับหลักทรัพย์จนถึงการบังคับใช้กฎหมาย และเสนอแนวทางการดำเนินงานเพื่อป้องกันการฝ่าฝืน/กระทำผิดที่จะเกิดขึ้น (future violation)

(ข) ตรวจสอบการกระทำผิดได้ทันท่วงที ปรับปรุงกระบวนการบริหารจัดการเคส (case management) ตั้งแต่การรับและจัดการเรื่องร้องเรียน การทบทวนกระบวนการภายในให้มีประสิทธิภาพ

มากขึ้น และการพัฒนาระบบข้อมูลจัดการเคส

(ค) ดำเนินคดีอย่างมีประสิทธิภาพ และลงโทษได้อย่างเหมาะสม ผลักดันและเตรียมความพร้อมรองรับการดำเนินคดีทางแพ่ง เสริมสร้างความสัมพันธ์กับหน่วยงานภายนอกเพื่อให้การดำเนินคดีมีประสิทธิภาพยิ่งขึ้น และเตรียมความพร้อมรองรับการบังคับใช้กฎหมายข้ามประเทศผ่านการประสานงานกับหน่วยงานกำกับดูแลในต่างประเทศ โดยเฉพาะอย่างยิ่ง ประเทศที่มีธุรกรรมระหว่างกัน และผลักดัน

ให้มีการลงนาม MOU และ ASEAN Capital Market Dispute Rules เพื่อรองรับการขายหน่วยลงทุนข้ามกันในอาเซียน (ASEAN CIS)

**กลยุทธ์ที่ 3 : สร้างสินค้าและบริการที่หลากหลาย และทำให้ตลาดทุนไทยมี น่าสนใจในสายตาผู้ลงทุนทั่วโลก**

**เป้าหมาย :** ตลาดทุนไทยและผู้ประกอบธุรกิจสามารถสร้างมูลค่าเพิ่มมีความน่าสนใจในสายตาผู้ลงทุนทั่วโลก และสามารถเป็นศูนย์เชื่อมโยงตลาดทุนในกลุ่มอนุภูมิภาคลุ่มแม่น้ำโขง (GMS connector) เป็นแหล่ง

ระดมทุนสำคัญสำหรับ GMS โดยมีสินค้าที่มีคุณภาพดีจาก GMS และเป็นตลาดที่ผู้ลงทุนทั่วโลกให้ความสนใจหากต้องการลงทุนใน GMS

1. สร้างความหลากหลายของสินค้าในประเทศ เปิดโอกาสให้สินค้าทั้งกลุ่มที่ขายผู้ลงทุนที่

ไม่ใช่รายย่อย (AI) และขายผู้ลงทุนรายย่อย มีเกณฑ์การลงทุนที่ผ่อนคลายมากขึ้น เช่น การลงทุนในตราสาร

ที่ไม่ได้รับการจัดอันดับ (non-investment grade/unrated bond) หรือ สินค้าในตลาดสินค้าเกษตรล่วงหน้า

เป็นต้น และพัฒนากลไกในการประเมินความรู้ผู้ลงทุนก่อนการลงทุนในผลิตภัณฑ์ทางการเงินที่ซับซ้อน

และมีความเสี่ยงสูงควบคู่กันไป

(ข) เปิดช่องทางและผลักดันให้มีสินค้าต่างประเทศโดยเฉพาะอย่างยิ่ง GMS product ออกหลักเกณฑ์รองรับ GMS product อาทิ ตราสารแสดงสิทธิการฝากหลักทรัพย์ต่างประเทศ (Unsponsored Depositary

Receipt: DR) บนหลักทรัพย์จาก GMS การแก้ไขหลักเกณฑ์เพื่ออนุญาตให้กองทุนรวมที่ขายรายย่อย

สามารถลงทุนใน GMS ได้เพิ่มขึ้น และผลักดันให้เอกชนไทยสามารถทำธุรกิจใน GMS ได้มากขึ้น

โดยมีมาตรการคุ้มครองผู้ลงทุน ได้แก่ การเปรียบเทียบกฎหมายพื้นฐานของไทยกับประเทศเป้าหมาย

การจัดทำข้อตกลงความร่วมมือในการบังคับใช้กฎหมาย การผลักดันให้ตัวกลางและผู้ประกอบวิชาชีพ

ที่เกี่ยวข้องเข้ามามีบทบาทและมีความรับผิดชอบมากขึ้น ตลอดจนการเปิดเผยข้อมูลและความเสี่ยง

ให้ครบถ้วนเพียงพอต่อการตัดสินใจลงทุนโดยเฉพาะอย่างยิ่งข้อจำกัดในการบังคับใช้กฎหมายข้ามประเทศ

(ค) สร้างช่องทางให้สามารถเสนอขายสินค้าของไทยและ GMS ต่อผู้ลงทุนในตลาดสำคัญ

ผลักดันความร่วมมือในระดับทวิภาคี (bilateral cooperation) ในตลาดสำคัญทั้งช่องทางที่มีอยู่ภายใต้

กฎระเบียบปัจจุบัน และความร่วมมือเพิ่มเติม เพื่อให้สามารถนำสินค้าของไทยและ GMS ไปเสนอขาย

ในตลาดนั้น ๆ ได้ และจัดทำข้อมูลเกี่ยวกับกฎเกณฑ์และประกาศต่าง ๆ ของไทยเป็นภาษาอังกฤษ

เพื่ออำนวยความสะดวกให้กับผู้ประกอบการจากต่างประเทศ

(ง) การสร้างความสัมพันธ์และให้ความช่วยเหลือด้านพัฒนาศักยภาพ (capacity building) อาทิ

จัดหลักสูตร SEC Thailand Academy สำหรับผู้บริหารระดับกลางถึงระดับสูงจากประเทศเพื่อนบ้านและ

ภูมิภาคใกล้เคียง ความร่วมมือด้านการพัฒนาตลาดทุนให้ได้มาตรฐานตาม IOSCO การเข้าเป็นสมาชิก

IOSCO การยกระดับมาตรฐานบุคลากร และการบังคับใช้กฎหมาย

**กลยุทธ์ที่ 4 : เปิดช่องทางให้กิจการเข้าถึงตลาดทุน (market-based financing)**

**เป้าหมาย** : กิจการไทยระดับต่าง ๆ ที่มีศักยภาพสูงและกิจการเชิงยุทธศาสตร์ของประเทศมีโอกาสเข้าถึงตลาดทุนในรูปแบบและต้นทุนที่เหมาะสมแข่งขันได้

(ก) การศึกษาแนวทางการเข้าถึงตลาดทุนของธุรกิจขนาดกลางและขนาดเล็ก (SMEs) ด้วย VC/PE/angel investors และเพิ่มช่องทางการระดมทุนใหม่ให้กิจการระดับต่าง ๆ มีโอกาสเข้าถึงตลาดทุนในรูปแบบที่เหมาะสม เช่น equity crowdfunding เป็นต้น โดยพัฒนาหลักเกณฑ์ที่ไม่เป็นภาระแก่กิจการมากเกินไป การให้ตัวกลางและผู้ประกอบวิชาชีพที่เกี่ยวข้องช่วยดูแล การเปิดเผยข้อมูลความเสี่ยงให้เพียงพอต่อการตัดสินใจลงทุน และการจัดให้ผู้ลงทุนทดสอบทำแบบทดสอบความรู้ และลงนามยอมรับความเสี่ยงก่อนการลงทุน

(ข) ส่งเสริม ยกระดับสมรรถนะกิจการที่เป็นสมาชิกโครงการต่าง ๆ ของ ก.ล.ต.ให้พร้อม

ระดมทุนในตลาดทุน โดยเพิ่มโอกาสทางธุรกิจให้ได้พบกับผู้ลงทุน จัดเตรียมระบบงานภายในของบริษัทให้พร้อม และส่งเสริมให้ใช้เครื่องมือของตลาดทุน เช่น การออกเสนอขายหุ้นทั่วไปแก่ประชาชนครั้งแรก (IPO) และการนำทรัสต์มาใช้ในการจัดตั้งกิจการเงินร่วมลงทุน (Private Equity Trust หรือ PE trust)

เป็นต้น

**กลยุทธ์ที่ 5 : สร้างผู้ลงทุนคุณภาพ และพัฒนาให้ประชาชนสามารถวางแผนทางการเงินโดยใช้ประโยชน์จากตลาดทุน**

**เป้าหมาย** :ประชาชนมีช่องทางเข้าถึงการลงทุนในตลาดทุน ส่งเสริมวัฒนธรรมการลงทุนให้แก่ประชาชน

มีความรู้ความเข้าใจและเห็นประโยชน์ของการลงทุนในตลาดทุน ตลอดจนมีเงินเพียงพอตามเป้าหมายการดำรงชีวิต

(ก) สร้างภูมิคุ้มกันให้แก่ผู้ลงทุน เช่น การจัดทำเนื้อหาเกี่ยวกับสิทธิและหน้าที่ในการปกป้องตนเองแก่ผู้ลงทุน และสื่อสารในรูปแบบที่หลากหลาย เพื่อให้ผู้ลงทุนมีความรู้ สามารถเรียกร้องสิทธิและผลประโยชน์ ตลอดจนปกป้องตัวเองได้ และกระตุ้นให้ผู้ลงทุนรายย่อยใช้สิทธิและทำหน้าที่ รวมถึง

ส่งเสริมสมาคมส่งเสริมผู้ลงทุนไทยในการทำบทบาทตัวแทนของผู้ถือหุ้นเพื่อรักษาประโยชน์ของผู้ลงทุน

รายย่อยและสำรวจระดับและความต้องการความรู้ด้านการลงทุนของกลุ่มที่มีความต้องการ แต่ยังไม่ได้

รับการตอบสนอง นอกจากนี้ ปรับปรุงส่วนสรุปข้อมูลสำคัญ (factsheet) ตราสารหนี้ทุกประเภทให้กระชับและเข้าใจง่าย เพื่อให้ข้อมูลที่เผยแพร่สู่ผู้ลงทุน เป็นข้อมูลที่มีคุณภาพ และเป็นประโยชน์สูงสุดเพียงพอ

ต่อการตัดสินใจลงทุน

(ข) พัฒนาประชาชนให้มีความรู้ทางการเงิน เพื่อตอบโจทย์ชีวิตและรองรับการเกษียณ วางกรอบ

การเข้าถึงกลุ่มเป้าหมายและให้ความรู้การวางแผนการเงินและการลงทุนเพื่อเตรียมเกษียณ โดยเน้น

กลุ่มสมาชิกกองทุนสำรองเลี้ยงชีพ และร่วมมือดำเนินการกับ/ผ่านผู้อื่นที่ติดต่อกับผู้ลงทุนนอกจากนี้ โครงการความรู้ทางการเงินในที่ทำงาน (FL in workplace) จะมีการดำเนินการต่อเนื่องจากปี 2557

เพื่อขยายฐานองค์กรที่เข้าร่วมให้คนวัยทำงานมีวินัยและรู้จักวางแผนทางการเงินเพื่อเป้าหมายของชีวิต

มากขึ้น

**กลยุทธ์ที่ 6 : เพิ่มประสิทธิภาพ ก.ล.ต.**

**เป้าหมาย :** ก.ล.ต. มีการบริหารจัดการทรัพยากร (people, process, data) อย่างมีประสิทธิภาพและเกิดประโยชน์สูงสุดต่อผู้มีส่วนได้เสีย โดยมีต้นทุนที่เหมาะสมและมีความสามารถในการเรียนรู้เกี่ยวกับ

สภาวกาณ์ของโลก เพื่อเตรียมพร้อมรองรับการผลักดันนโยบายขององค์กร

1. ด้านบุคลากร พัฒนาพนักงานให้มีศักยภาพในการทำงานและการเรียนรู้เกี่ยวกับสภาวการณ์ของโลก

(ข)ด้านโครงสร้างและกระบวนการทำงาน ปรับโครงสร้างและกระบวนการให้ตอบสนอง

ผู้มีส่วนได้เสียได้อย่างมีประสิทธิภาพมากขึ้น

(ค) ด้านข้อมูล มีระบบบริหารจัดการข้อมูล (database management) รองรับเทคโนโลยีสารสนเทศใหม่ ๆเพื่อให้มีข้อมูลทันต่อเหตุการณ์ เชื่อถือได้ ช่วยสนับสนุนการตัดสินใจเชิงนโยบายและการทำงาน

(ง)ด้านการสื่อสาร สื่อสารเกี่ยวกับการบังคับใช้กฎหมาย และกฎเกณฑ์ที่เข้าใจง่ายให้กับ  
ผู้มีส่วนได้เสียได้อย่างมีประสิทธภาพยิ่งขึ้น

------------------------